Ddisselblom - Wikipedia

# Ddisselblom

### vanuit Wikipedia, die vrye ensiklopedie.

Hierdie media-gedoopte "intellektuele rock-alternatiewe (Afrikaanse) popgroep" is in Bloemfontein gevestig.

In eie woorde is die uitsluitlike doel met die twee d's in die naam, "om almal te verwar". Dit is ook eerder wenslik om met twee kleinletter d's om te gaan, maar die groep is nie voorskriftelik daaromtrent nie.

Die groep se leuse is "Die Lewe is 'n Lied".

## [wysig] Oorsprong

Die twee stigterslede, Jaco Spies en Johrné van Huyssteen, het mekaar ontmoet toe hulle saam by 'n selfoonwinkel in Bloemfontein gewerk het. Beide wou musiek maak, maar het besef dat hulle kapitaal en blootstelling nodig gehad het. In 2001 het hulle die handelsmerkproduksie, "Geblikte Afrikaans", tot stand gebring - bekroon met 'n Pendoring toekenning in daardie jaar. Hierdeur het hulle die nodige kapitaal om 'n musiekloopbaan te begin, bymekaargeskraap en deur hul produkte op kunstefeeste te verkoop, het hulle ook die geleentheid gehad om op die gratis verhoëe op te tree. Hul eertse opvoering as 'n "band" was by die Sarie-tent se gratis verhoog by die KKNK.

## [wysig] Lede

Jaco Spies, Johrné van Huyssteen en Lienka Coetzee - al drie liriekskrywers en sangers; met David Houghton en Riaan Diedricks, instrumentiste, wat verantwoordelik is vir musikale versorging.

Daar is ook 'n interessante familieverband in ddisselblom: Johrné is getroud met Lienka se suster, Alet, en Jaco en Lienka het 'n ruk terug in die huwelik getrëe.

## [wysig] Styl

"Rock" en oorspronklikheid, reeds erken onder aanhangers, in die media en onder kritici, is toepaslik op lirieke sowel as die musiekklank en algemene produksie.

## [wysig] Albums/Produksies

- Ddisselblom
  - Nikotien & Kafeïen
  - Moervrou
  - Valkenburg
  - Reën
  - Bang
  - Bobotie
  - Kaktus In My Vistenk
  - Die Mannetjie
  - Diereverdriet
  - Boo Hoo!
  - Hantamberg
  - Stilweg Stil
  - Ain't No Sunshine

- Goud en Marog
  - Carwatch Camels
  - Mystic Liefde
  - Goud en Marog
  - Herinnering
  - Hoekom
  - Nuwe Maan
  - Diepsug
  - Voete van Johannesburg
  - Beste Henry
  - Rondomtalie
  - Single Blue Dot
  - Try

## [wysig] Sien ook

- Suid-Afrikaanse musikante

## [wysig] Meer besonderhede

http://www.ddisselblom.com/main.htm - in eie terme genoem, "webhuisie"

Ontsluit van "http://af.wikipedia.org../../../d/d/i/Ddisselblom.html"

Kategorie: Suid-Afrikaanse musikante

##### Views

- Artikel
- Bespreking
- Huidige wysiging

##### Soek